Un incendiu uriaș de vegetație a izbucnit pe Autostrada Soarelui. Traficul este oprit între Brănești - Fundulea
Un incendiu de vegetație, izbucnit duminică pe Autostrada Soarelui, blochează traficul rutier și feroviar. Imagini trimise de un telespectator Digi24 arată cum fumul gros reduce vizibilitatea. Oamenii legii au decis să oprească circulația între Brănești - Fundulea, iar traficul este deviat de la kilometrul 23 pe sensul către Constanța și de la kilometrul 35 pe cel către București. Și circulația feroviară pe Magistrala 800 este oprită pe firul I, pe direcția București - Constanța.